Irlandiyada ob-havo ma’lumotlari boshlovchisi Derek Xartigan jonli efirda ma’lumot berayotganda kuchli shamol bilan kamera qarshisidan chetga surib ketildi. Derek kamera qarshisida katta soyabon ostida turib so‘zlayotganda birdaniga kuchli shamol kelib, uni soyaboni bilan chetga surib ketgan. Derek kutilmaganda kelgan shamolni yengib, sanoqli soniyalarda yana kamera qarshisiga qaytgan. U teskarisiga ochilib qolgan soyabonni to‘g‘rilashga muvaffaq bo‘lolmay, uni apil-tapil yig‘ishtirishga tushgan. Oxir-oqibat soyabon yaroqsiz holga kelgan. TV3 kanalidagi ertalabki teleko‘rsatuv boshlovchilari hamkasblarining bunday "parvozi"dan kulgilarini tiya olmaganlar.